Svindlere forsøger lige nu at lokke personlige oplysninger ud af folk via blandt andet SMS. En 17-årig fra Thisted blev franarret 32.000 kroner.

En 17-årig mand fra Thisted er blevet frarøvet 32.000 kroner af computersvindlere, efter han udleverede sit NemID nøglekort. Det skriver Limfjordupdate . Den 17-årige mand blev opfordret til at uploade sit NemID nøglekort, hvorefter den 17-årige uploadede sit NemID. Herefter fik svindlere adgang til hans bankkonto. To gange blev der hævet på kontoen. Første gang et beløb på 12.000 kroner og så igen 20.000 kroner. Ifølge Limfjordupdate er pengene endt i udlandet, og sagen efterforskes af den nye enhed for datakriminalitet i Holstebro. Politiet opfordrer til, at man aldrig uploader sit NemID nøglekort, eller mailer samt SMS’er den til andre. Phishing SMS i omløb Ifølge Digitaliseringsstyrelsen er der i øjeblikket en såkaldt phishing SMS i omløb. Her forsøger svindlere at franarre personer NemID-brugeradgang, kodeord, og billeder af nøglekortet. Man skal straks slette SMS’en, hvis man har modtaget en af slagsen. Læs mere om phishing SMS og om, hvordan man gennemskuer svindelen på Digitaliseringsstyrelsens hjemmeside .